REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 003-06/19-01/33

URBROJ: 251-287-19-01-1

Zagreb, 14. studenoga 2019.

**Z A P I S N I K**

s 33. sjednice Školskog odbora Industrijske strojarske škole, održane dana 14. studenoga 2019. godine u uredu ravnatelja Škole.

Nazočni članovi Školskog odbora:

1. Iva Bojčić, predsjednica Školskog odbora

2. Božo Čužić, zamjenik predsjednice Školskog odbora

3. Ana Vereš, članica

4. Jadranko Kezerić, član

5. Snježana Barbarić, članica

6. Nenad Predovan, član

Odsutni članovi: Ilija Krstanović

Ostali prisutni:

1. Nenad Pavlinić, ravnatelj

2. Marija Horvatić, tajnica Škole

Sjednica započeta u 15:20 sati.

Zapisnik vodi Marija Horvatić, tajnica Škole.

Gospođa Iva Bojčić, predsjednica Školskog odbora, pozdravlja nazočne i otvara 33. sjednicu Školskog odbora, potvrđuje da je na sjednici nazočna većina članova te da postoji potrebna većina za rad i odlučivanje. Ujedno prije izlaganja točaka Dnevnog reda, predlaže da se s istog maknu dvije točke, odnosno Imenovanje povjerljive osobe i zamjenika povjerljive osobe i Imenovanje osobe zadužene za zaštitu dostojanstva te daje isto na verifikaciju, što svi članovi jednoglasno usvajaju.

 **D n e v n i r e d:**

1. Verifikacija zapisnika 32. sjednice Školskog odbora

2. Davanje prethodne suglasnosti Školskog odbora na prijedlog ravnatelja za zasnivanje

 radnog odnosa po natječaju, za radno mjesto:

- nastavnik/ca strukovne grupe predmeta – neodređeno, puno radno vrijeme, 40 sati nastave

 tjedno – 1 izvršitelj

- tajnik/ca škole – neodređeno, puno radno vrijeme, 40 sati tjedno – 1 izvršitelj

3. Usvajanje Pravilnika o postupku unutarnjeg prijavljivanja nepravilnosti i imenovanja

 povjerljive osobe

4. Imenovanje osobe ovlaštene za potpisivanje putnih naloga, odluka i potvrda ravnatelju

 Škole

5. Razmatranje zahtjeva bivše zaposlenice Ivane Mišur Milolov

6. Razno

 Dnevni red je sa šest glasova “za“, jednoglasno usvojen.

**AD.1.**

Predsjednica Školskog odbora, Iva Bojčić, daje na verifikaciju Zapisnik s 32. sjednice Školskog odbora koji su članovi Školskog odbora jednoglasno usvojili.

**AD.2.**

Predsjednica Školskog odbora Iva Bojčić daje riječ ravnatelju, gospodinu Nenadu Pavliniću, koji izvješćuje prisutne članove Školskog odbora o provedenom Javnom natječaju, odnosno o pristiglim prijavama za raspisana radna mjesta, kao i da su na Javni natječaj za:

- nastavnika/cu strukovne grupe predmeta zaprimljene četiri prijave, od kojih sve zadovoljavaju uvjete iz natječaja, kao i da je jedan od prijavljenih kandidata odustao te da je kao najbolji kandidat izabrana Nataša Arambašić;

- tajnika/cu zaprimljene 22 prijave od kojih sve zadovoljavaju uvjete iz natječaja te da je kao

 najbolji kandidat izabrana Marija Horvatić.

Nakon izlaganja ravnatelja predsjednica Školskog odbora, Iva Bojčić, daje na glasanje 2. točku Dnevnog reda, odnosno davanje suglasnosti Školskog odbora na prijedlog ravnatelja za zasnivanje radnog odnosa po provedenom Javnom natječaju za odabrane kandidate, koju su članovi Školskog odbora jednoglasno usvojili za svakog odabranog kandidata.

**AD.3.**

Predsjednica Školskog odbora, Iva Bojčić, daje riječ tajnici škole Mariji Horvatić kako bi upoznala članove s Pravilnikom o postupku unutarnjeg prijavljivanja nepravilnosti i imenovanja povjerljive osobe, odnosno na što se Pravilnik odnosi te procedure u vezi istog.

Nakon izlaganja tajnice, predsjednica Školskog odbora, Iva Bojčić, daje na glasanje 3. točku Dnevnog reda, odnosno usvajanje Pravilnika, koju članovi Školskog odbora jednoglasno usvajaju.

**AD.4.**

Predsjednica Školskog odbora, Iva Bojčić, daje riječ ravnatelju škole koji upoznaje članove Školskog odbora o novoj Proceduri za izdavanje putnih naloga, prema kojoj putne naloge koji glase na ravnatelja škole potpisuje osoba imenovana po ovlaštenju Školskog odbora te ujedno predlaže predsjednicu Školskog odbora, Ivu Bojčić, kao ovlaštenu osobu.

Predsjednica Školskog odbora, Iva Bojčić, daje na glasanje 4. točku Dnevnog reda, odnosno imenovanje osobe ovlaštene za potpisivanje putnih naloga, odluka i potvrda ravnatelju Škole, koju članovi Školskog odbora jednoglasno usvajaju.

**AD.5.**

Predsjednica Školskog odbora, Iva Bojčić, upoznaje članove Školskog odbora sa zahtjevom, odnosno obaviješću bivše zaposlenice, Ivane Mišur Milolov, vezanom za dar u naravi nakon umirovljenja. Obavijest je zaprimljena na znanje te je ravnatelj dao informaciju da je navedenoj zaposlenici kupljen buket cvijeća, a za preostali iznos od 200,00 kn istoj će se kupiti dar prema želji. S navedenim prijedlogom usuglasili su se svi prisutni članovi.

**AD.6.**

Ravnatelj Nenad Pavlinić izvješćuje članove Školskog odbora kako je učenik ove škole, Matija Ostojić osvojio nagradu Lika Ritz za promidžbu nenasilja te da će se svečana dodjela nagrada održati u subotu 16.11.2019. u Gradskoj vijećnici.

Predsjednica Školskog odbora, Iva Bojčić, pohvaljuje članicu Odbora Anu Vereš za rad u Vijeću roditelja, nakon čega se imenovana članica javlja za riječ i predlaže Školi prihvaćanje donacija, tvrtke koje je zaposlenica, u obliku sadnica drveća i spremnika za odvajanje otpada, čime bi Škola sudjelovala određenim brojem učenika u emisiji vezanoj za reciklažu otpada.

Ravnatelj prihvaća navedene donacije i sudjelovanje u emisiji te predlaže da se Škola raspita o područjima pošumljavanja i odvede učenike na izlet kako bi na tom području zasadili donirane sadnice drveća.

 Sjednica završena u 16:00

Zapisnik vodila Predsjednica Školskog odbora

Marija Horvatić, struc. spec. admin. publ. Iva Bojčić, prof.